ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.01.2019 г. ÷ 28.02.2019 г.


1. Кратка обобщена информация за осъществената контролна дейност за периода и резултати от извършената контролна дейност:

През месеците януари и февруари  2019 г. от експертите на РИОСВ - Монтана са извършени  67 проверки на 61 обекта, от които 47 планови и 20 извънредни. Дадени са 16 предписания.
През отчетния период са съставени два АУАН. Издадени са четири НП за налагане на глоби и санкции. Издадени са две заповеди, с една от които е отменена наложена по реда на чл. 69 от ЗООС текуща санкция, а другата за намаляване на наложена по реда на чл. 69 от ЗООС текуща санкция. 
Постъпилите суми от глоби и имуществени санкции са в размер на 2050 лв. 

2.  Акценти от извършената през месец ноември контролна и административно наказателна дейност:
Основните акценти в контролната дейност на РИОСВ – Монтана през месец ноември са:

· Самостоятелни проверки по спазване изискванията на ЗУО, ЗВ, ЗЧАВ, ЗП, ЗБР и ЗЛР; 
· Комплексна проверка по компоненти на околната среда и фактори, които ѝ влият.

Засилен превантивен контрол 


В периода м. януари - февруари 2019 г. са изготвени 29 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения/ планове/програми, които не подлежат на процедури по реда на глава VІ от Закона за опазване на околната среда (ЗООС). Дадени са 9 бр. указания за провеждане на процедура по преценяване необходимостта от извършване на ОВОС. Издадени са 7 бр. решения за преценяване необходимостта от извършване на ОВОС, всички с характер да не се извършва и едно решение по ОВОС за одобряване на инвестиционно предложение. През отчетния период са дадени 4 бр. указания за провеждане на процедура по преценяване необходимостта от извършване на ЕО и са издадени 3 бр. решения за преценяване необходимостта от извършване на ЕО, с характер да не се извършва ЕО. Издадени са 3 бр. решения за прекратяване на процедури по реда на глава VI от ЗООС. Проведено е заседание на регионалния експертен съвет за разглеждане и вземане на решение по доклад за ОВОС на инвестиционно предложение.
През отчетния период са разгледани 44 броя горскостопански програми и план-извлечения, за които са изготвени и съответните съгласувателни писма. Процедирани са  10 броя преписки на ИП по чл. 2, ал. 2 от Наредбата за оценка на съвместимост, за които са изготвени и съответните съгласувателни писма 
По фактор „Отпадъци“ през изминалия период са издадени три регистрационни документи (РД) за събиране и транспортиране на отпадъци, изменен е един РД за третиране на отпадъци и е прекратен един РД. Издадено е разрешение за дейности с отпадъци – ОЧЦМ.

Текущ контрол

           През месец февруари е извършена една планова комплексна проверка на  мекопреработвателно предприятие с. Кошава със собстеник/оператор „Еко Милк Видин“ ЕАД/“Пирин трейд 2013“ ЕООД и във връзка с писмо на омбудсмана на РБългария по повод жалба на жител на село Кошава. Производствена дейност се осъществява в двата цеха. На площадката са приключили СМР на нова производствено – складова част с ново парокотелно, но същите не са въведени в експлотация. Не са установени несъответствия с нормативната уредба и не са давани предписания.

ОВОС

Експертите от направлението са участвали в една извънредна проверка във връзка с производство по реда на глава VІ от ЗООС и по повод депозирано и получено становище на жители на с. Раяновци, община Белоградчик, за ИП „Добив и преработка на подземни богатства – трошен камък за строителството от находище „Раяновци“ с възложител „Интерпром“ ЕООД. Проверен е теренът в землището на село Раяновци, предмет на инвестиционната инициатива, от назначената със заповед на директора на РИОСВ- Монтана комисия с участието на представители на РЗИ- Видин, „ВиК“ ЕООД Видин, община Белоградчик и кметския наместник на селото. При теренната проверка и последващото заседание присъства и възложителя на ИП. Въз основа на прегледана документация по отношение на терена и изказани становища от страна на представителите на съответните административни структури възложителят се ангажира да прецезира инвестиционната инициатива, предвид близостта на терена до жилищната регулация и кладенците, захранващи селото с питейна вода. Експлоатационната площ ще се редуцира в границите на доказаните запаси и ще се промени местоположението на трошачната инсталация 


 Компонент „Води” 

През отчетния период от направлението са участвали в една комплексна проверка по компонент „Води“ и са извършили четири самостоятелни проверки на обекти, формиращи отпадъчни води. Дадени са две предписания.
	Осъществени са единадесет проверки с пробонабиране на отпадъчни води от обекти, формиращи такива, включени в утвърдения със заповед на МОСВ списък  за контролен мониторинг.
	Извършени са две извънредни реагиращи проверки по сигнал за наличие на умряла риба в река Цибрица в участъка от село Златия до устието на реката. При проверките не са установени мъртви екземпляри риба в посочения участък, поради което не е извършено пробонабиране от водите на реката. Експерти от направлението са участвали в специална реагираща проверка по разпореждане на Окръжна прокуратура – Монтана заедно с представители на БДДР- Плевен и ОД МВР – Монтана по преписка за наличие на умряла риба в река Цибрица.
	Извършена е извънредна реагираща проверка с пробонабиране по сигнал (видеоклип) за изтичане на мръсни води в река Дунав от тръби в брегоукрепително съоръжение в района на Крайречния парк гр. Лом. Експерти от направлението са участвали в проверка от комисия, назначена със заповед на директора на РИОСВ- Монтана, за обследване причината за изтичането на мръсни води в река Дунав от тръби в брегоукрепително съоръжение в района на Крайречния парк гр. Лом. Проверката е с участие на представители на община Лом, „ВиК“ ООД Монтана и БДДР-Плевен.
	Съставен е констативен протокол за установяване по три показателя на превишения на ИЕО, определени в разрешително за заустване в река Лом на отпадъчни води от ОП- Лом с оператор „Аркус“ АД. 

	 
Компонент „Въздух”   
	
	Експерт от направлението е участвал в комплексна планова проверка по компонент „въздух“. Извършил е четири планови самостоятелни проверки, както и две извънредни реагиращи проверки във връзка със сигнали. Участвал е в три извъредни реагиращи проверки, осъществени в екип във връзка със сигнали.
	Съставен е констативен протокол за установяване прекратяване превишението по показател „въглероден оксид“ на НДЕ при работата на котелната инсталация в маслодобивната фабрика в с. Д-р Йосифово въз основа на резултати от собствен мониторинг и мотивирана молба от оператора.
	Проверени са доклади от СНИ на ТЕЦ „Видахим“ СПИ на емисиите от девет производствени обекта. 
	През месец декември 2018 г. регистрирани двадесет и четири превишения на средноденонощната норма за опазване на човешкото здраве по показател ФПЧ10 в ръчен пункт „РИОСВ – Монтана“, гр. Монтана и петнадесет превишения в пункт АИС – Видин. През месец януари 2019 г. сарегистрирани осемнадесет превишения на средноденонощната норма за опазване на човешкото здраве по показател ФПЧ10 в ръчен пункт „РИОСВ – Монтана“, гр. Монтана и шест превишения  в пункт АИС – Видин.

	Компонент „Почви” 

	През отчетния период са извършени три планови самостоятелни проверки на свинеферма в с. Новоселци, склад за ИУПРЗ в с. Долно Озирово и депо за „Б-Б куб“ в с. Жеглица. Не са установени несъответствия с нормативната уредба. Експерт по компонент „почви“ е участвал в специална реагираща проверка по писмо на омбудсмана на РБългария.

	Биоразнообразие и защитени територии

	Експертите от направлението са извършили седем планови проверки: три зоомагазини, три на магазини за цветя и един на защитена зона. Участвали са в една извънредна проверка във връзка с процедирана преписка по реда на раздел IΙI от глава шеста на ЗООС.

	Управление на отпадъците

През месеците януари и февруари са извършени 17 планови самостоятелни проверки на: търговски обекти; обекти, за експлотацията на които са издадени разрешителни и регистрационни документи за дейности с отпадъци; обекти третиращи отпадъци на мястото на образуването им. Извършена е извънредна проверка на площадка в процедура по издаване на разрешение за дейности с отпадъци. Осъществена е извънредна проверка, последващ контрол по предписание.
Извършени са три извънредни реагиращи проверки във връзка със сигнали и експерт от направлението е участвал в една специална реагираща проверка по повод писмо на омбудсмана на РБългария във връзка със сигнал. 

Химикали, СЕВЕЗО и КПКЗ

В отчетния период експерти от направлението с писма до единадесет оператора са дадени предписания за  докладване в интегрираната информационна система, намираща се на електрония адрес на ИАОС,  за докладване на емисиите, формирани от производствената им дейност през 2018 г. 
	Извършени специални проверки:
Извършена е една извънредна проверка на участъци от р. Огоста в землищата на селата Гаврил Геново, община Георги Дамяново и Горно Церовене, община Монтана по Заповед на МОСВ за регулярни проверки относно нерегламентирано изземване на наносни отложения от речните легла.
Извършена е  една проверка съвместно с инвеститорския контрол към ПУДООС за изпълнение на проект, финансиран от ПУДООС за изграждане на водопровод в село Якимово.
През месец януари са извършени две извънредни реагиращи проверки по сигнал за за наличие на умряла риба в река Цибрица в участъка от село Златия до устието на реката, както и една специална реагираща проверка през месец февруари по разпореждане на Окръжна прокуратура – Монтана заедно с представители на БДДР- Плевен и ОД МВР – Монтана по преписка за наличие на умряла риба в река Цибрица.
През месец януари е извършена извънредна реагираща проверка по сигнал за „силна миризма на олово“, усетена в квартал на град Монтана. При извършената проверка в квартала не е усетена интензивна миризма, което е потвърдено и от подателя на сигнала. Извършена е и проверка в индустриалната зона на града за евентулно разпространение на интензивни миризми, като при нея не са усетени такива.
През месец февруари е извършена извънредна реагираща проверка по сигнал за горене на гумени брикети при отоплението на къща на ул. „Свети Методий“ гр. Видин, вследствието на което се разнасят интензивни миризми. При проверката с оказано съдействие от живущите там и не е установено изгаряне на гумени брикети при огледа на котлето, а и в складовите помещения се съхраняват само дърва и въглища.
През месец февруари е извършена извънредна реагираща проверка с пробонабиране по сигнал (видеоклип) за изтичане на мръсни води в река Дунав от тръби в брегоукрепително съоръжение в района на Крайречния парк гр. Лом, както и последваща проверка от комисия, назначена със заповед на директора на РИОСВ- Монтана, за обследване причината за изтичането на мръсни води в река Дунав от тръби в брегоукрепително съоръжение в района на Крайречния парк гр. Лом. Проверката е с участие на представители на община Лом, „ВиК“ ООД Монтана и БДДР-Плевен.
През месец февруари е извършена една специална реагираща проверка по писмо на омбудсмана на РБългария във връзка с жалба за създаване на дискомфорт при извършване на дейности в имот на бившия завод „Балкан“ в село Чупрене. При проверката на място не е установено извършване на посочените в жалбата дейности и в тази връзка кметът на общината следва да предприема съответните действия за прилагане на местната наредба за спазване на обществения ред. 
През месец февруари при извършването на комплексна проверка на млекопреработвателно предприятие в село Кошава е извършена и проверка по постъпило в МОСВ писмо от омбудсмана на РБългария по повод жалба срещу дейността на предприятието. Не са установени нарушения. Производствена дейност се осъществява в двата цеха. На площадката са приключили СМР на нова производствено – складова част с ново парокотелно, но същите не са въведени в експлотация. 
През месец февруари е извършена извънредна реагираща проверка по сигнал във връзка със сигнал по отношение сметосъбирането и сметоизвозването на отпадъците от територията на град Димово. Установено е промяна на фирмата за сметоизвозване (от януари се извършва от общинско звено „Чистота“) и до закупуването и доставянето на съдове за отпадъци за доокомплектоване на системата, отпадъците се събират в полиетиленови торби. В урбанизираната част на града няма замърсявания. Установени са четири локални замърсявания с минимални количества отпадъци, за което е дадено предписание и при последващ контрол е установено почистването им. 
През месец февруари е извършена проверка по повод сигнал за натрупани отпадъци на терен в кв.“Заводско селище“ в гр. Видин. Установено е, че отпадъците са прибутани в единия край на терена и по склона му има отпадъци. Дадено е предписание на общината за почистване на терена.
През месец февруари е извършена извънредна реагираща проверка по писмо на областен управител на област Видин по повод сигнал за наличие на отпадъци на две места на територията на гр. Белоградчик. Община Белоградчик е  информирана за писмото на областния управител. От общината е представена в инспекцията информация за установено замърсяване и последващо почистване. При последващата проверка от страна на РИОСВ- Монтана се установява, че терените са почистени.
[bookmark: _GoBack]През месец февруари е извършена контролна проверка във връзка с ПАМ, наложен през 2018 г. по отоношение на инсталация за производство на брикети в гр. Видин на „Ивани - 91“ ЕООД – пломбиране на основни възли и детайли. Установено е, че две от поставените четири плоби са с ненарушена цялост. Редукторът на единия смесител, пломбиран с две пломби е разглобен и не е наличен на производствената площадка. В момента на проверката се извършва почистване на терена и ремонт на  машина, която не е свързана с инсталацията.

3. Кратък анализ на постигнатите резултати в областта на опазване на околната среда от осъществената контролна дейност:
	
	През разглеждания период са дадени 16 предписания на физически/юридически лица с цел постигане съответствие с изискванията на нормативната уредба по околна среда. Осъществен е последващ контрол по изпълнение на предписание. 
Реагирано е своевеременно по подадени сигнали, като са извършвани проверки на място и по документи, включително и специализирани проверки по писма и разпореждания на административни органи.
За установени нарушения на законодателството по околна среда са съставени актове и издадени наказателни постановления, целящи дисциплиниране на съответните нарушители.

 	  4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
	Оператор на инсталация – маслодобивна фабрика е предприел дължимите действия за спазване на технологичния режим на пречиствателното съоръжение, вследствие на което се спазват НДЕ в атмосферния въздух.
	Титуляр на разрешително за ползване на воден обект за заустване на отпадъчни води от производствената дейност е подобрил ефективността на пречистване, вследствие на което е намалено превишаването на ИЕО.
	При участието в пет държавни приемателни комисии за приемане на строежи е констатитрано правилно прилагане на екологичното законодателство от страна на възложители и контролни органи. 
	През отчетния период на интернет страницата на РИОСВ – Монтана са публикувани 13 броя прессъобщения, които са отразени в регионални и национални медии.
	

